Case ID: 1024196
Sentence 129: Bu xüsusda məhkəmə bildirir ki, yuxarıda qeyd edildiyi kimi, tələb olunan 7000 manat pul vəsaiti dövlət tərəfindən əvəzsiz olaraq İddiaçı Mahamarasul oğlunun xüsusi mülkiyyətində olduğu evin təmiri və gücləndirilməsinə ayrılmışdır və İddiaçı tərəfindən alınmaqla onun mülkiyyətinə keçməli idi. Lakin Cavabdeh həmin 7000 manat pulu heç bir hüquqi əsas (qanuni əsas və ya müqavilə əsası) olmadan əldə etməklə həmin pulun İddiaçı Mahamarasul oğlunun faktiki sahiblik, istifadə və sərəncamına keçməsinə imkan verməmiş, bu xüsusda iddiaçının hüquqlarına əsassız müdaxilə etmişdir.